CELEX: 62011CN0068
Language: lt
Date: 2011-02-16 00:00:00
Title: Byla C-68/11: 2011 m. vasario 16 d. pareikštas ieškinys byloje Europos Komisija prieš Italijos Respubliką

14.5.2011   
            
            
               LT
            
            
               Europos Sąjungos oficialusis leidinys
            
            
               C 145/8
            
         2011 m. vasario 16 d. pareikštas ieškinys byloje Europos Komisija prieš Italijos Respubliką
   
   (Byla C-68/11)
   2011/C 145/10
   Proceso kalba: italų
   
      Šalys
   
   
      Ieškovė: Europos Komisija, atstovaujama A. Alcover San Pedro ir S. Mortoni
   
      Atsakovė: Italijos Respublika
   
      Ieškovės reikalavimai
   
   
               —
            
            
               Pripažinti, kad iš eilės kelis metus viršydama KD10 koncentracijos aplinkos ore ribines vertes daugelyje zonų ir aglomeracijų, kiek tai susiję su oro kokybe visoje Italijos teritorijoje, Italijos Respublika neįvykdė įsipareigojimų pagal 1999 m. balandžio 22 d. Tarybos direktyvos 1999/30/EB dėl sieros dioksido, azoto dioksido, azoto oksidų, kietųjų dalelių ir švino ribinių verčių aplinkos ore (1), 5 straipsnio 1 dalį, kuri tapo 2008 m. gegužės 21 d. Europos Parlamento ir Tarybos direktyvos 2008/50/EB dėl aplinkos oro kokybės ir švaresnio oro Europoje 13 straipsniu (2);
            
         
               —
            
            
               priteisti iš Italijos Respublikos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Direktyvos 1999/30 5 straipsnio 1 dalyje numatyta, kad valstybės narės imasi būtinų priemonių užtikrinti, kad KD10 koncentracijos aplinkos ore neviršytų III priedo I skirsnyje nurodytų ribinių verčių nuo ten pat nurodytų datų. Šiuo atveju reikšminga data yra 2005 m. sausio 1 d.
   Komisijai atlikus metinių ataskaitų už 2005–2007 m. vertinimą, paaiškėjo, kad KD10 ribinės vertės buvo viršytos daugelyje zonų ir miesto aglomeracijų. Be to, iš naujausių Italijos perduotų duomenų už 2009 m. matyti, kad metinės ir (arba) dienos KD10 koncentracijos ribinės vertės viršijamos 70 zonų.
   Iš to išplaukia, kad Italija neįvykdė įsipareigojimų pagal Direktyvos 1999/30 5 straipsnio 1 dalį, kiek tai susiję su aptariamomis zonomis ir metais.
   
      (1)  OL L 163, p. 41; 2004 m. specialusis leidimas lietuvių k., 15 sk., 4 t., p. 164.
   
      (2)  OL L 152, p. 1.